Lucien Laurent

Lucien Laurent (Saint-Maur-des-Fossés, 1907ko abenduaren 10a - Besançon, 2005eko apirilaren 11) frantziar futbolaria izan zen.

CA Paris eta Sochaux taldeetan futbolari amateurra izan zen eta Peugeot fabrikako langilea. 10 partida jokatu zituen Frantziako futbol selekzio nazionalarekin eta 1930eko munduko futbol txapelketan parte hartu zuen Uruguain. 1930eko uztailaren 13an Frantzia eta Mexikoren arteko partidan munduko futbol txapelketen historiako lehen gola sartu zuen.

Munduko txapelketan ondoren FC Mulhouse, Rennes, Strasbourg, Toulouse FC eta Besançon RC taldeetan jokatu zuen.

Bigarren Mundu Gerran Frantziako Aire Armadan izena eman zuen eta hiru urte eman zituen alemanen gerrako preso.

Frantziako futbolariak
Toulouse FCko futbolariak
Bigarren Mundu Gerrako Frantziako militarrak